Diari Oficial de la Generalitat Valenciana


Sumari del DOGV 5004, del 12-05-2005 (2005/5035)

Resolució de 19 de abril de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV, des del suport número 620352 de la línia derivació al CT d'Idesau, Urbanització Ràfols, a la partida de l'Alqueria, fins al suport que s'ha de situar enfront del CT d'Idesau, Urbanització Tros de la Vila, en la partida de Palafangues, al terme municipal de Moncofa, província de Castelló. Expedient d'expropiació forçosa JUEXPR/2003/7, ATLINE 2002/204.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5035


Organisme emissor
:   Conselleria d'Infraestructures i Transport

Tipus de document
:   Anunci

Resolució de 19 de abril de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV, des del suport número 620352 de la línia derivació al CT d'Idesau, Urbanització Ràfols, a la partida de l'Alqueria, fins al suport que s'ha de situar enfront del CT d'Idesau, Urbanització Tros de la Vila, en la partida de Palafangues, al terme municipal de Moncofa, província de Castelló. Expedient d'expropiació forçosa JUEXPR/2003/7, ATLINE 2002/204. [2005/F5035]
  
En data 15 de maig de 2003, el Servici Territorial d'Indústria i Energia de Castelló va dictar una resolució per la qual es va autoritzar a Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica "Línia aèria trifàsica a 20 kV, des del suport número 620352 de la línia derivació al CT d'Idesau, Urbanització Ràfols, a la partida de l'Alqueria, fins al suport que s'ha de situar enfront del CT d'Idesau, Urbanització Tros de la Vila, a la partida de Palafangues, al terme municipal de Moncofa, província de Castelló". La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i dels drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats en els ajuntaments on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si procedira, les d'ocupació definitiva.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i podran anar acompanyats dels seus perits i d'un notari, si ho estimen oportú, amb les despeses a càrrec seu.
  
L'alçament d'actes tindrà lloc els dies 14, 15 i 16 de juny de 2005 a l'Ajuntament de Moncofa, segons la relació adjunta.
  
L'orde d'alçament d'actes es comunicarà a cada interessat per mitjà de l'oportuna cèdula de citació, i figura la relació de titulars convocats en el tauler d'edictes de cada un dels ajuntaments assenyalats i en l'annex.
  
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts, amb domicili ignorat, o a aquells en què, intentada la notificació, no s'haguera pogut practicar.
  
En l'expedient expropiatori Iberdrola Distribución Eléctrica, SAU, assumirà la condició de beneficiària.